Diari Oficial de la Generalitat Valenciana


Sumari del DOGV 8785, del 09-04-2020 (2020/2847)

RESOLUCIÓ de 20 de març de 2020, de la directora general d'Innovació Educativa i Ordenació, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions per a activitats extraescolars en els centres docents no universitaris, sostinguts amb fons públics, a través de les associacions de mares i pares d'alumnes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8785

Data del DOGV
:   09-04-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2847


Data del document
:   20-03-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

RESOLUCIÓ de 20 de març de 2020, de la directora general d'Innovació Educativa i Ordenació, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions per a activitats extraescolars en els centres docents no universitaris, sostinguts amb fons públics, a través de les associacions de mares i pares d'alumnes.  
 [2020/2847]  
  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 14, lletra c, del Decret 186/2017, de 24 de novembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Sotmetre al tràmit d'informació pública el projecte d'ordre per la qual s'aproven les bases reguladores per a la concessió de subvencions per a activitats extraescolars en els centres docents no universitaris, sostinguts amb fons públics, a través de les associacions de mares i pares d'alumnes.  
El termini per a la presentació d'observacions serà de set dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.   
El projecte podrà ser consultat en l'enllaç: http://www.ceice.gva.es/audiencia-publica/procesos-abiertos així com en la Direcció General d'Innovació Educativa i Ordenació de la Conselleria d'Educació, Cultura i Esport, situada en l'avinguda de Campanar, número 32, escala 1, primer pis, porta A, de València 46093, en horari de 09.00 hores a 14.00 hores, de dilluns a divendres.   
Les al·legacions, els suggeriments o les observacions efectuats per les persones o entitats que es consideren interessades han de dirigir-se per escrit a aquest servei i adreça.  
  
València, 20 de març de 2020.- La directora general d'Innovació Educativa i Ordenació: Margarida Castellano Sanz.